LEZZAYER TAMANAƔT (Tanegga)- Tamesbanit n beddu s tmaziɣt n yeswiten n tneflit timezgit (ODD) yettwasuddes ass n ttlata di Lezzayer tamanaɣt , seg Useqqamu unnig n timmuzɣa s wemɛawen akk d yeɣlanen yeddukklen .
Yettwasuddes deg uqaleb n temlilit n useqqamu unnig n timmuzɣa "Tamaziɣt Tura", tamesbanit-agi tella daɣen d tagnitt i wesbeggen s tutlayt n tmaziɣt n weḍṛis nyerzan tiɣṛi talsawit n yizerfan n wemdan akk d wemtawa ageraɣlan n yizerfan n wegrud. Am wakken ay d-tettwaɣeṛ almend n tmesbanit-agi taɣuṛi tammugrant n ODD s Tamaziɣt akk d tefṛansist seg yemḍebbṛen Useqqamu unnig n timmuzɣa, yettukelfen s usuɣel-ines.
Ɣef laḥsab umaray amatu n Useqqamu unnig n timmuzɣa, Si El Hachemi Assad, iḍṛisen-agi ad kecmen ɣer wadeg n Internet n Useqqamu, s wemɛawen akk d Tnegga n isallen n Lezzayer.
"Abday s tmaziɣt n ODD yerzan tugett n tmura n umaḍal, d ayen yernan i tutlayt-nneɣ aswir-nniḍen :
Talsawit", ay d-yenbna deg wawal-is Mas Assad, yennan d akken tamsigawt-agi d tin ara yesnegmun tamaziɣt ɣer weswir n tutlayin tigejdanin n tɣermiwin timuqṛanin yrsen ɣef tira.
kab_Latn kab_Latn kab_Latn kab_Latn kab_Latn